# Tiedote koronaviruksen aiheuttamista rajoituksista lyhytaikaishoidossa

Suomessa on havaittu viime päivinä uusia Covid-19- eli koronavirustartuntoja. Koska asukkaamme ovat iäkkäitä, suhtaudumme tilanteeseen vakavasti. Myös henkilöstösaatavuus ikäihmisten palveluissa tulee turvata mahdollisessa epidemiatilanteessa.

Osana varautumista **joudumme sulkemaan lyhytaikaishoidon yksiköt ajalle 13.3.-13.5.2020**. Käytännössä tämä tarkoittaa sitä, että mahdollisia varattuja jaksoja ei voida toteuttaa eikä uusia asiakkaita vastaanottaa. Tällä hetkellä lyhytaikaisessa hoidossa olevien asiakkaiden jaksot toteutetaan loppuun alkuperäisen varauksen mukaisesti.

Jos teillä on kysyttävää Nokian kaupungin varautumisesta koronavirukseen tai haluatte muuten keskustella aiheesta olkaa yhteyksissä joko tartuntataudeista vastaavaan lääkäriin Raija Järvenpäähän (p. 040 1334251), ylilääkäri Katja Ylitolvaan (puh. 050 3958880) tai allekirjoittaneeseen.

Terveisin
**Katja Uitus-Mäntylä**

vanhustyön johtaja

+358 40 779 9055

katja.uitus-mantyla@nokiankaupunki.fi